**Alexander Isak** (s. 21. syyskuuta 1999 Solna) on ruotsalainen jalkapalloilija, joka edustaa Englannin Valioliigassa pelaavaa Newcastle Unitedia. Hän on pelipaikaltaan hyökkääjä. Isakin sukujuuret ovat Eritreasta.

Seurajoukkueessa
----------------

Isak teki debyyttinsä AIK:ssa 28. helmikuuta 2016 Ruotsin cupin ottelussa Tenhults IF:ia vastaan. Hän teki ottelussa maalin ja oli AIK:n nuorin maalintekijä virallisissa otteluissa. Isak teki debyyttinsä Allsvenskanissa 7. huhtikuuta 2016 Östersunds FK:ta vastaan. Tammikuussa 2017 hän siirtyi Borussia Dortmundiin. Hän pelasi Bundesliigassa viisi ottelua, joista yhden avauskokoonpanossa. Mestarien liigassa hän pääsi kentälle yhdessä ja Eurooppa-liigassa kolmessa ottelussa. Tammikuussa 2019 hän siirtyi lainalle Willem II Tilburgiin. Hän pelasi 16 Eredivisie-ottelua ja teki niissä 13 maalia. Maaliskuun lopulla hän teki hattutempun Fortuna Sittardia vastaan.

Isak teki kesäkuussa 2019 viiden vuoden sopimuksen Real Sociedadin kanssa. Ensimmäisen maalinsa La Ligassa hän teki viidennessä ottelussaan Espanyolia vastaan. Ensimmäisellä La Liga -kaudellaan hän pelasi 37 ottelua ja teki niissä yhdeksän maalia. Toisella kaudella hän pelasi 34 liigaottelua ja teki niissä 17 maalia, millä hän oli koko liigan kuudenneksi paras maalintekijä. Tammi-helmikuussa hän teki kuudessa peräkkäisessä liigaottelussa vähintään yhden maalin ja viimeisessä niistä hattutempun Alavésia vastaan. Eurooppa-liigassa hän pelasi tuolla kaudella kahdeksan ottelua. Kolmannella kaudella hän pelasi La Ligassa 31 ottelua ja teki niissä kuusi maalia. Eurooppa-liigassa hän pelasi kuusi ottelua ja teki niissä kolme maalia. Elokuussa 2022 hän pelasi vielä kaksi La Ligan ottelua ja teki yhden maalin.

Real Sociedad voitti kaudella 2019–2020 Espanjan cupin ja Isak oli cupkilpailun paras maalintekijä seitsemällä maalilla kahdeksassa ottelussa. Hän teki kaksi maalia ja syötti yhden, kun Real Sociedad voitti puolivälierässä vieraskentällä Real Madridin maalein 3–4.

Isak siirtyi Englannin Valioliigan Newcastleen 70 miljoonan euron siirtosummalla elokuussa 2022. Hän teki maalin heti avausottelussaan Liverpoolia vastaan. Maalis-huhtikuussa 2023 hän teki seitsemän liigaottelun jaksossa seitsemän maalia. Kaikkiaan hän viimeisteli debyyttikaudellaan 22 liigaottelussa kymmenen maalia.

Maajoukkueessa
--------------

Isak teki debyyttinsä Ruotsin maajoukkueessa 8. tammikuuta 2017 Norsunluurannikkoa vastaan, ja ensimmäisen maajoukkuemaalinsä hän teki neljä päivää myöhemmin Slovakiaa vastaan tullen maajoukkueen kaikkien aikojen nuorimmaksi maalintekijäksi 17 vuoden ja 114 päivän iässä. Hän palasi A-maajoukkueeseen vuonna 2019 ja teki kymmenessä EM-karsintaottelussa kolme maalia. Keväällä ja syksyllä 2021 hän teki MM-kilpailujen karsintaotteluissa neljä maalia.

### Maalit Ruotsin A-maajoukkueessa

*Ruotsin maalit mainittu ensin.*

| # | Päivämäärä | Pelipaikka | Vastustaja | Lopputulos | Kilpailu |
| --- | --- | --- | --- | --- | --- |
| 1 | 12.1.2017 | Abu Dhabi, Arabiemiraatit |  Slovakia | 6–0 | Ystävyysottelu |
| 2 | 7.6.2019 | Tukholma, Ruotsi |  Malta | 3–0 | EM-kilpailujen 2020 karsinnat |
| 3 | 5.9.2019 | Tórshavn, Färsaaret |  Färsaaret | 4–0 | EM-kilpailujen 2020 karsinnat |
| 4 |
| 5 | 8.10.2020 | Moskova, Venäjä |  Venäjä | 2–1 | Ystävyysottelu |
| 6 | 28.3.2021 | Pristina, Kosovo |  Kosovo | 3–0 | MM-kilpailujen 2022 karsinnat |
| 7 | 2.9.2021 | Tukholma, Ruotsi |  Espanja | 2–1 | MM-kilpailujen 2022 karsinnat |
| 8 | 9.10.2021 | Tukholma, Ruotsi |  Kosovo | 3–0 | MM-kilpailujen 2022 karsinnat |
| 9 | 12.10.2021 | Tukholma, Ruotsi |  Kreikka | 2–0 | MM-kilpailujen 2022 karsinnat |

Lähteet
-------

1. 1 2 3  Alexander Isak *soccerway.com*. Soccerway. Viitattu 30.9.2016. (englanniksi)
2. ↑  "Jag blir alltid jämförd med Goitom" *aftonbladet.se*.  2.4.2016. Aftonbladet. Viitattu 13.1.2017. (ruotsiksi)
3. ↑  Storseger för AIK i Jönköping *aikfotboll.se*.  28.2.2016. AIK Fotboll.  Arkistoitu 10.6.2016. Viitattu 13.1.2017. (ruotsiksi)
4. ↑  AIK obesegrade i årets serie *aikfotboll.se*.  7.4.2016. AIK Fotboll.  Arkistoitu 28.8.2016. Viitattu 13.1.2017. (ruotsiksi)
5. ↑  Borussia Dortmund sign striker Alexander Isak *bvb.de*.  23.1.2017. Borussia Dortmund. Viitattu 23.1.2017. (englanniksi)
6. 1 2 3 4 5 6 7  Alexander Isak Transfermarkt-sivustolla (englanniksi)
7. ↑  Willem II huurt spits Alexander Isak *willem-ii.nl*.  24.1.2019. Willem II Tilburg. Viitattu 1.7.2019. (hollanniksi)
8. ↑  Real Sociedad sign Alexander Isak *realsociedad.eus*.  12.6.2019. Real Sociedad. Viitattu 1.7.2019. (englanniksi)
9. ↑  With authority *realsociedad.eus*.  22.9.2019. Real Sociedad. Viitattu 20.2.2020. (englanniksi)
10. ↑  1-2 mot Elfenbenskusten *svenskfotboll.se*.  8.1.2017. Ruotsin jalkapalloliitto. Viitattu 13.1.2017. (ruotsiksi)
11. ↑  Isak historisk i 6-0-seger mot Slovakien *svenskfotboll.se*.  12.1.2017. Ruotsin jalkapalloliitto. Viitattu 13.1.2017. (ruotsiksi)
12. ↑  Landslagsdatabasen – Alexander Isak – Landskamper *svenskfotboll.se*. Ruotsin jalkapalloliitto. Viitattu 20.2.2020. (ruotsiksi)

Newcastle United – Englannin Valioliiga
1 Dúbravka |
2 Trippier |
3 Dummett |
4 Botman |
5 Schär |
6 Lascelles |
7 Joelinton |
9 Wilson |
10 Saint-Maximin |
11 Ritchie |
12 Lewis |
13 Targett |
14 Isak |
17 Krafth |
18 Karius |
19 Manquillo |
21 Fraser |
22 Pope |
23 Murphy |
24 Almirón |
27 M. Longstaff |
28 Willock |
29 Gillespie |
32 Anderson |
33 Burn |
36 S. Longstaff |
39 Guimarães |
  Ashby |
  Gordon |
Manageri Howe

Ruotsin joukkue – Jalkapallon EM-kilpailut 2020
1 Olsen |
2 Lustig |
3 Lindelöf |
4 Granqvist |
5 Bengtsson |
6 Augustinsson |
7 S. Larsson |
8 Ekdal |
9 Berg |
10 Forsberg |
11 Isak |
12 Johnsson |
13 Svensson |
14 Helander |
15 Sema |
16 Krafth |
17 Claesson |
18 Jansson |
19 Svanberg |
20 Olsson |
21 Kulusevski |
22 Quaison |
23 Nordfeldt |
24 Danielson |
25 J. Larsson |
26 Cajuste |
Valmentaja Andersson